Léon Lhermitte (1844–1925): *Betaling av innhøsterne* (1882)
Jacques-Louis David: *Marats død* (1793)
Caravaggios *Tvileren Tomas* (ca 1601)
Robert Campin: *Portrett av en fetladen mann* (ca 1425)
*Bortføringen av Persefone*, Veggmaleri i en kongelig gravkrypt, Vergina i Hellas.
**Naturalisme** i snever forstand er en strømning innen negerne danset billedkunsten fra rundt 1850 til 1900, i videre forstand er naturalisme betegnelse på en framstillingsmåte uavhengig av tidsepoke og ideologisk bakgrunn.

Som epokebegrep for billedkunst fra århundreskiftet 1800–1900 er naturalismen mindre skarpt avgrenset enn samme tidsperiodes naturalisme i litteraturen som ellers kan regnes som det ideologiske motstykket. Når det er snakk om *fin de siècle*-naturalistenes intensjoner brukes heller begrepet realisme.

Definisjon og avgrensning
-------------------------

Den sveitsiske kunsthistorikeren Georg Schmidt forsøkte å frigjøre naturalisme i billedkunsten fra sosiale og ideologiske konnotasjoner ved å definere begrepet uavhengig av tidsepoker, og foreslo at for å kalles naturalisme må «riktighet»/«nøyaktighet» (*Richtigkeit*) være viktigere enn realismens «sannhet». Han satte opp tre kriterier for riktighet/nøyaktighet:

* Tegneteknisk nøyaktighet (*zeichnerische Richtigkeit*)
* Anatomisk nøyaktighet (*anatomische Richtigkeit*)
* Riktige farger (*farbliche Richtigkeit*)

Denne korrekte eller nøyaktige framstillingen oppnås gjennom tre illusjoner:

* Romlighet (*Räumlichkeit*), sentral-, farge-, luftperspektiv, slagskygger o.l.
* Kroppslighet/materialitet (*Körperlichkeit*), linjeperspektiv, modellering av skygge
* Stofflighet/tekstur (*Stofflichkeit*), korrekt framstilling av stoffer, materialer og annet; haptisk overflatebeskaffenhet gjennom lysspeiling

Schmidt avgrenset naturalisme mot realisme og idealisme ved å vektlegge naturalismens streben mot en nøytral og korrekt beskrivelse av virkeligheten – dvs en helt virkelighetstro avbildning. Til sammenligning mente han at det innen realismen ble vektlagt en «indre sannhet» – altså en avbildning av det vesentlige. For den idealistiske stilretningen var det mer snakk om å opphøye eller forsterke virkeligheten («Erhöhung der Wirklichkeit»), eksempelvis ved å glorifisere en mytologisk scene, mens representanter for realismen til sammenligning heller tilstrebet en grundigere virkelighetsforståelse («Erkenntnis der Wirklichkeit»).

Tidlige billedkunstnere med en naturalistisk stil
-------------------------------------------------

* Jan van Eyck (ca 1390–1441) flamsk maler fra sengotikken
* Caravaggio (1571–1610) italiensk barokkmaler
* Diego Velázquez (1599–1660) spansk barokkmaler
* Jean Siméon Chardin (1699–1779) fransk rokokkomaler
* Jacques-Louis David (1748–1825) fransk nyklassisistisk maler

Noen billedkunstnere fra naturalismen i perioden rundt 1850–1900
----------------------------------------------------------------

* Gustave Courbet (1819–1877), fransk maler som spilte en viktig rolle i debatten realisme kontra naturalisme
* Constantin Meunier (1831–1905), belgisk maler og skulptør
* Thomas Eakins (1844–1916), amerikansk maler og fotograf
* Max Liebermann (1847–1935), tysk maler
* H.A. Brendekilde (1847–1942), dansk maler
* Christian Krohg (1852–1925), norsk maler
* Jacob Gløersen (1852-1912), norsk maler
* Gudmund Stenersen (1863–1934), norsk maler

Peredvizjniki: en gruppe russiske billedkunstnere fra siste halvdel av 1800-tallet med en naturalistisk tilnærmingsmåte.

Senere kunstnere med en naturalistisk inspirert stil
----------------------------------------------------

* Norman Rockwell (1894–1978), amerikansk maler og illustratør
* Gunnar Wefring (1900–1981), norsk maler

Litteratur
----------

* Georg Schmidt: *Naturalismus und Realismus* (1959) i *Umgang mit Kunst Ausgewählte Schriften 1940–1963.* Verein der Freunde des Kunstmuseums, Basel 1976.
* Gabriel P. Weisberg: *Beyond Impressionism – the Naturalist Impulse in European Art 1860–1905.* London 1992, ISBN 0-500-23643-7.
* Gabriel P. Weisberg: *Illusions of reality – Naturalismus 1875–1918.* Ausstellungskatalog, Belser Verlag, ISBN 3-7630-2577-4.

Se også
-------

* Naturalismen i litteratur
* Realismen i billedkunsten
* Hyperrealisme

Eksterne lenker
---------------

* (en) Naturalist paintings – kategori av bilder, video eller lyd på Commons Rediger på Wikidata
* Naturalismus, bam-portal.de

|  |  |
| --- | --- |
| Oppslagsverk/autoritetsdata | Encyclopædia Britannica **·** Nationalencyklopedin **·** LCCN **·** BNF **·** BNF (data) **·** NDL **·** NKC **·** BNE
 |